ประกาศประธานศาลปกครองสูงสุด เรื่อง เครื่องแบบตุลาการศาลปกครองและระเบียบการแต่งกาย

ประกาศประธานศาลปกครองสูงสุด

ประกาศประธานศาลปกครองสูงสุด
เรื่อง
เครื่องแบบตุลาการศาลปกครองและระเบียบการแต่งกาย
-------------------

                        โดยที่มาตรา
๓๓ วรรคหนึ่ง แห่งพระราชบัญญัติจัดตั้งศาลปกครองและวิธีพิจารณา
คดีปกครอง พ.ศ. ๒๕๔๒ บัญญัติให้ ก.ศป.
ประกาศกำหนดเครื่องแบบตุลาการศาลปกครองและ
ระเบียบการแต่งกายและขณะนี้ยังมีกรรมการตุลาการศาลปกครองไม่ครบตามที่กฎหมายกำหนดเป็น

ก.ศป. จึงทำให้ไม่อาจมี ก.ศป. เพื่อปฏิบัติหน้าที่ตามกฎหมายได้แต่มีความจำเป็นต้องมีเครื่องแบบ
ตุลาการศาลปกครองและระเบียบการแต่งกายของตุลาการศาลปกครองในการปฏิบัติงาน
การนั่ง
พิจารณาคดี และในโอกาสต่าง ๆ
                        เพื่อแก้ไขข้อขัดข้องดังกล่าวเป็นการชั่วคราว
ที่ประชุมใหญ่ตุลาการในศาลปกครอง
สูงสุดจึงมีมติเห็นชอบให้ประธานศาลปกครองสูงสุดใช้อำนาจทั่วไปในการรับผิดชอบงานของ
ศาลปกครองให้เป็นไปโดยเรียบร้อยตามมาตรา ๒๘
แห่งพระราชบัญญัติจัดตั้งศาลปกครองและ
วิธีพิจารณาคดีปกครอง พ.ศ. ๒๕๔๒
ประกาศกำหนดเครื่องแบบตุลาการศาลปกครองและระเบียบ
การแต่งกายใช้ไปพลางก่อนและเห็นชอบให้ประธานศาลปกครองสูงสุดออกประกาศไว้
ดังต่อไปนี้
                        ข้อ
๑ เครื่องแบบตุลาการศาลปกครอง ให้มี ๒ ชนิด คือ
                        (๑)
เครื่องแบบปฏิบัติราชการ มี ๒ ประเภท
                              (ก)
เครื่องแบบสีกากีคอพับ
                              (ข)
เครื่องแบบสีกากีคอแบะ
                        (๒)
เครื่องแบบพิธีการ มี ๕ ประเภท
                              (ก) เครื่องแบบปกติขาว
                              (ข)
เครื่องแบบปกติกากีคอตั้ง
                              (ค)
เครื่องแบบครึ่งยศ
                              (ง)
เครื่องแบบเต็มยศ
                              (จ)
เครื่องแบบสโมสร
                        ข้อ
๒ เครื่องแบบปฏิบัติราชการตามข้อ ๑ (๑) ให้ใช้อินทรธนูอ่อนมีแถบสีเหลือง
หรือสีทองขนาดกว้างแถบละ ๑ เซนติเมตร ติดทางต้นอินทรธนู ๑
แถบ แถบกลางประกอบเป็น 
๓ แถบ ติดเรียงกันไปโดยไม่ต้องเว้นระยะห่าง
และแถบบนขมวดเป็นวงกลมขนาดเส้นผ่าศูนย์กลาง
วงใน ๒ เซนติเมตร การติดแถบให้ติดขวางที่ต้นอินทรธนู
แถบแรกให้ห่างจากต้นอินทรธนู ๕ 
มิลลิเมตร และให้แถบแรกเว้นระยะห่างจากแถบกลาง ๕ มิลลิเมตร
และแถบกลางเว้นระยะห่างจาก
แถบบน ๕ มิลลิเมตร
มีรูปตราพระมหาพิชัยมงกุฎและอุณาโลมทำด้วยโลหะสีทองติดทับอยู่บน
แถบกลางตามแบบท้ายประกาศนี้
                        ข้อ
๓ เครื่องแบบพิธีการตามข้อ ๑ (๒) ให้ใช้อินทรธนูแข็งกว้าง ๔ เซนติเมตร 
ยาวตามความยาวของบ่า พื้นกำมะหยี่หรือสักหลาดสีดำ
ปักดิ้นสีทองลายดอกบัวสองดอก มีฐาน
รองรับอยู่ส่วนกลางของอินทรธนู
ด้านข้างปักดิ้นสีทองลายกนกก้านขด ติดทับเสื้อเหนือบ่าทั้งสองข้าง
จากไหล่ไปคอ
ด้านคอปลายมนติดดุมโลหะสีทองตราครุฑพ่าห์ขนาดเล็ก มีรูปตราพระมหาพิชัยมงกุฎ
และอุณาโลมทำด้วยโลหะสีทองติดทับอยู่บนอินทรธนูค่อนมาทางด้านไหล่
ตามแบบท้ายประกาศนี้
                        ข้อ
๔ ให้มีเครื่องหมายแสดงสังกัดของตุลาการศาลปกครอง ทำด้วยโลหะโปร่งสีทอง
รูปตราพระดุลพ่าห์ที่มีแกนกลางเป็นพระคทาจอมทัพ
ประดิษฐานบนพาน มีช่อชัยพฤกษ์อยู่ด้านล่าง
ไม่มีขอบ สูง ๒.๕ เซนติเมตร ตามแบบท้ายประกาศนี้
ติดที่ปกคอเสื้อด้านหน้าทั้งสองข้างของ
เครื่องแบบปฏิบัติราชการตามข้อ ๑ (๑)
และเครื่องแบบพิธีการตามข้อ ๑ (๒)
                        ข้อ
๕ ในการปฏิบัติราชการ ให้ตุลาการศาลปกครองสวมเครื่องแบบปฏิบัติราชการ
ตามข้อ ๑ (๑) หรืออาจสวมใส่ชุดแต่งกายสุภาพ ดังนี้
                        (๑)
ตุลาการศาลปกครองชาย เชิ้ตแขนยาวสีสุภาพ ผูกผ้าผูกคอสีดำหรือสีอื่น
ที่สุภาพ หรือเสื้อชุดไทยแบบแขนสั้นหรือแขนยาวสีสุภาพ
กางเกงขายาวสีสุภาพ รองเท้าหุ้มส้นหนัง
สีน้ำตาลหรือสีดำ ถุงเท้าสีคล้ายคลึงกับรองเท้า
                        (๒)
ตุลาการศาลปกครองหญิง เสื้อและกระโปรงสีสุภาพ และรองเท้าหุ้มส้นหนัง
สีน้ำตาลหรือสีดำแบบปิดปลายเท้า
                        ทั้งนี้
อาจสวมเสื้อนอกแบบสากลนิยมสีสุภาพคลุมทับเครื่องแต่งกายตาม (๑) หรือ (๒)
แล้วแต่กรณี ก็ได้
                        ข้อ
๖ เว้นแต่ที่กำหนดไว้ในประกาศนี้เป็นการเฉพาะ ให้นำกฎหมายว่าด้วย
เครื่องแบบข้าราชการฝ่ายพลเรือนมาใช้บังคับแก่เครื่องแบบตุลาการศาลปกครองและการแต่งกาย
ของตุลาการศาลปกครองโดยอนุโลม

                                                ประกาศ
ณ วันที่ ๔ พฤษภาคม พ.ศ. ๒๕๔๔

อักขราทร จุฬารัตน
                                                              ประธานศาลปกครองสูงสุด

[ดูข้อมูลจากภาพกฎหมาย]

[รก.๒๕๔๔/๒๗ก/๑/๔ พฤษภาคม ๒๕๔๔]
                                                                                                อัมพิกา/แก้ไข
                                                                                                ๒๕/๙/๔๔